
Ciomsmo — hebrea formo de ŝovimsmo 


Ĉu Sat-ano povas esti cionisto? 

Post la kongreso de SAT. kelkaj Sat- 
anoj scivolaj restadis ankoraŭ en la urbo 
de nia V-a por viziti diversajn rondojn 
esperantistajn. Dum sia vagado ili venis 
ankaŭ en societon kiu — kontraŭe al la 
ĝeneralaj kutinioj de la “neŭtralaj" esper- 
antistoj — klopodas esti vere neŭtrala kaj 
kies anoj, homoj kun progresema mond- 
koncepto, ĝojas ke ilia klubo estas libera 
tribuno por plej diversaj opinioj. 

Tie ni renkontiĝis kun cionistoj esper- 
antistaj, venintaj Vienon por ĉeesti la nun- 
tempe okazantan tutmondan kongreson 
cionistan. Vigla diskuto ekkomenciĝis, 
cionistoj kaj SAT-anoj klarigis siajn vid- 
punktojn. La parolbatalo estis interesega: 
ĝi montris ke la cionista doktrino estas 
parenco de Ia ŝovinistaj, naciemaj dogma- 
roj de ĉiuj aliaj popoloj. 

Nature ĉiu el ni ja scias ke la cionista 
rnovado — escepte malgrandan eron soci- 
alistan — estas burĝa movado kun burĝa, 
naciema idearo, ke ĝiaj gvidantoj estas 
burĝoj kaj ke ĝiaj protektantoj estas la 
grandaj financaj kapitalistoj de la Ligo de 
Nacioj. Tamen la cionismo estas ofte 
konsiderata kiel progresema, pacifista, 
libereca. La furiozegaj atakoj de Ia plej 
reakciaj klikoj (faŝistoj, monarĥistoj, feŭd- 
uloj ktp.) kontraŭ la cionismo plifirmigis 
ia opinion ke la nacia movado de la he- 
breoj okupas la plej maldekstran flankon 
de la burĝara fronto. Estas ja ankaŭ 
konate ke la luktado de la cionistoj estas 
ofte batalado kontraŭ subpremo, perforto 
kaj maljusteco naciaj, kaj ĝi pro tio 
ŝajnas enhavi revolucian elementon. 

Kion celas la cionismo? Dekkvin mili- 
onoj' da hebreoj estas dissemitaj en la 


tuta mondo, sur ĉiuj kvin kontinentoj. 
Multaj el ili perdis sian naciecon kaj al- 
prenis lingvon kaj kulturon de la ŝtato en 
kiu ili vivas. Aliaj trans-naciiĝis, alpren- 
ante la nacian econ de alia popolo. Kaj 
granda parto suferas sub nacia premo 
kontraŭ la semidoj direktata. La hebreojn 
renaciigi, ilin konduki al Palestino, tie krei 
propran ŝtaton hebrean, sendependan kiel 
ĉiuj aliaj landoj — jen la celo de la cion- 
istoj. 

“Ekzistas scienco kaj arto francaj, ger- 
manaj, anglaj ktp.“,diris Ia cionisto, “ek- 
zistas scienculoj kaj artistoj hebreaj, sed 
ne ekzistas scienco kaj arto hebreaj, ĉar 
ekzemple la verkoj de Heinrich Heine, de 
Einstein k. c. estas ĝenerale konsiderataj 
kiel apartenantaj ne al hebrea, sed al ger- 
mana kulturo. Ni volas ke tio, kion faris 
hebreoj, apartenu al ni, estu taksata kiel 
nia propraĵo. La lingvo, la konsiloj, la 
voĉo de niaj prapatroj estu niaj gvidiloj 
en la vivol“ 

Ho ve! en tiuj vortoj de la cionista 
esperantisto jam malkovriĝas la tuta, fun- 
damenta diferenco inter burĝa kaj proleta 
mondkonceptoj. La proletaro direktas sian 
rigardon en la estonton, ĝi studas la pas- 
inton nur por ĉerpi el ĝi instruaĵojn por 
ia nuntenipa, porestonta batalo; la burĝ- 
aro timas la venonton: je ĉiu paŝo antaŭen 
ĝi sklavece penas imiti la agojn de la 
antaŭuloj. Ne ĉiam la burĝaro agis tia- 
maniere, sed jam depost longa tempo, la 
burĝa klaso, revoluciema junulo, en 1789 
antaŭenkurantasenpripense, fariĝis hezitema, 
lama grizharulo, kiu ne kuraĝas plu rig- 
ardi antaŭen, ĉar la estonto al li anoncas 
la certan pereon. La burĝo vidas aĵon tia 
kia ĝi estas en certa momento; la pro- 
leto vidas aĵon tia, kia ĝi disvolv.iĝas. 


La cionistoj apelacias al la doktrinoj, la 
lingvo, la Iando de siaj prapatroj, dume 
ni apelacias al la evoluo de la homa socio, 
al niaj propraj fortoj, al nia: propra bat- 
alemo, al Ia estonto! • , & 

El tiu burĝa mondkpnĉepto rezultas ke 
Ia cionismo malhavas ; «enĉ(Oii jiacĵila' his- 
toria realeco. En historia peribcŬMjriu rpetis 
sur la tagordon la liberij 
uloj sur tutmonda skafo kaj en kiuj la 
naciaj liberigbataloj estas nur nacie mask- 
itaj luktegoj sociaj inter klasoj, la cio- 
nismo volas solvi la nacian problemon de 
nur unu nacio ne tuŝante la socian fundon! 
En periodo, kies ĝenerala disvolviĝo iras 
al pli kaj pli malvasta alproksimigo de la 
diversaj nacioj, forviŝante pli kaj pli la 
naciajn karakterecojn, al kunfando eko- 
nomia, politika kaj lingva de ĉiuj nacioj 
de la tero, la cionistoj volas — almenaŭ 
politike — apartigi unu nacion, ĉe kiu la 
internacia kunfandprocedo historia jam 
estas tre progresinta. 

Ĉu vere estas tiel grava por la homaro, 
scii, al kiu nacio apartcnis tiu aŭ alia 
grandulo? Cu D-ro Zamenhof kreis esper- 
anton kiel hebreo aŭ simple kiel honio? 

A 

Cu Einstein kaj aliaj grandaj hebreoj la- 
boras por la 'Jiebrca aŭ por la homara 
scienco? Sufiĉas prezenti la demandojn 
por tuj konvinkiĝi pri la absurdeco de 
tia argumento. 

Sed la konceptoj de la cionistoj estas 
ne nur burĝaj, kiel ĵus dirite: ili estas ne 
malpli naciemaj ol la ideoj de germanaj, 
francaj, anglaj aŭ aliaj ŝovinistoj. Se maro- 
kanoj, ĉinoj kaj aliaj koloniaj popoloj 
batalas por sia nacia liberigo kontraŭ la 
fremda imperialismo, ni komprenas tiun 
bataladon kaj eĉ simpatias kun ĝi, ĉar ĝi 
signifas por tiuj koloniuloj aŭ duon- 

koloniuloj clkatenigon de grandaj pro- 
dukciaj fortoj per detruo de feŭdaj pro- 
prajrilatoj, kaj krome por la grandaj po- 
tencoj imperialistaj, malfortigon de ilia 
rabfundamento. Sed Ia nacia batalo de 
Ia cionistoj tie Itavas tian karakteron. Ili 
ne plu bezonas sin liberigi el feŭdaj kat- 
enoj, ĉar ili preskaŭ ĉiuj jam vivas en 
kapitalistaj ŝtatoj, kaj ili batalas ne kontraŭ 
la iniperialismo tutmonda, sed sub ties 
protekto, enkarnigita en la Ligo de Nacioj. 

Ni, revoluciemaj proletoj, certe ne povas 
kontraŭstari nacian liberigon. Estante sen- 
naciuloj, ni batalas por socio, en kiu ne 
plu ekzistu nacioj; sed ni tre bone kon- 
sciiĝas, ke ni estas nur pioniroj de mal- 
proksima estonto kaj ke la venontaj paŝoj 
de historio ne kondukos jam al forigo, 
sed al liberigo de la nacioj. Nur post 
certtempa ekzistado de la kolektivista asocio 
la nacioj malaperos iom post ioni. La 
nobla celo: liberigo de la popoloj el sub- 
premo kaj perforto, estas programpunkto 
de ĉiuj proletaj partioj. Sed ni devas nin 
demandi, per kiaj rimedoj la hebreoj estu 
liberigotaj, kaj ĉu la solvo proponita de 
la cionistoj estas bona. 

Jam en 1844, Karl Marks skribis en 
broŝuro pri la “Hebrea demando“, ke la 
liberigo de la hebrea popolo nur estas 
ebla en intima kunligo kun la liberigo de 
la laborista klaso. Kaj post kiam Ger- 
manujo, en 1871, estis aneksinta Alzason- 
Lotaringon, Engels avertis la francŝovine- 
majn alzasanojn kontraŭ provoko de nova 
milito german-franca, dirante ke la Alzas- 
anoj povos atendi sian finfinan liberigon 
el prusaj katenoj ĝis Ia ĝenerala Iiberiĝo 
de la tuta laboranta homaro el kapitalistaj 
katenoj. La venko de I’ proletaro kontraŭ 
kapitalismo Iiberigos ankaŭ la perfortatajn 
popolojn. Se la proletaro ankoraŭ devas 
atendi sian socian Iiberiĝon, la aliaj ne 
malhelpu per semado de ŝovinismo tiun 
grandan laboron historian. 

La proleta solvo de la hebrea demando 
estas sekve tre simpla: la hebreaj laboruloj 
batalu en intima kuneco kun la proletoj 
de ĉiuj aliaj nacioj por sia socia liberiĝo el 
la ungegoj de kapitalismo. La venko en 
la granda socia batalo redonos al tiuj 
hebreoj, kiuj ĝin deziras, ilian propran 
naciecon — ĝis kiain estos triumfinta sen- 
naciismo en la tuta mondo. 

Fakte ni vidas: cionismo estas burĝa 
kaj ŝovinista movado. Ni certe rajtas, ĝin 
seukulpigi pli ol — ekzemple — la fran- 
can aŭ britan ŝovinismon, Car ĝi estas 
espritno de rezisto de kelkloke subpremata 
popolo (oni memoru la hebreojn en Polujo, 
Hungarujo ktp.), sed SAT-ano ne povas 
aprobi nek subteni tiun movadon. 

Kontraĥe al Sa ŝovinismo dealiaj popoloj, 
la cionismo ŝajnas porti nur pacifistajn, 
progresemajn trajtojn. Sed ankaŭ tio estas 


grava eraro. Kvankam la cionisto deklamis, 
en la menciita kunveno, la konatan verson: 
"Ne al glavo, sangon soifanta...“, oni 
devas diri, ke la metodoj aplikataj de la 
cionistoj en Palestino ne estas pacifistaj. 
La hebrea nacio estas en Palestino reganta 
nacio — reganta sub brita, t. e. sub inter- 
nacia financestrara protekto. La reganta 
nacio de Palestino formas 10 ĝis 12 pro- 
centojn de la loĝantaro!!! ĉi ekspluatas 
kaj subpremas la arabojn, kiuj estas la 
grandega plejmulto en la lando. E1 la 
“Iando de profetoj" fariĝis lando de pro- 
fitoj, kaj araba sango jam kelkfoje ruĝigis 
Ia stratojn de palestinaj urboj. 

Eĉ se la enmigrintaj hebreoj sin organ- 
izas — kiel rakontis la cionisto — grand- 
parte sur kolektivista bazo, restas Ia fakto, 
ke tia “socialista“ organizaĵo realiĝas sur 
la dorsodenaŭdekonojdaekspluatataj liomoj 
nehebreaj, ne partoprenantaj tian organiz- 
aĵon kaj ne ĝuantaj la rajton de la prem- 
antoj. Tiu situacio simiias Ia sistemon de 
la antikvaj tempoj, en kiu la demokratio 
ekzistis nur por la supera socitavolo de 
“liberuloj", dume la, granda amaso da 
sklavoj estis senrajta, subpremata kaj eks- 
pluatata. 

La reakcia karaktero de la cionismo 
plej klare sin malkovris en Ia pozicio de 
la cionistoj rilate esperanton. Oni certe 
ne povas postuii ke burĝo fariĝu SAT- 
ano, ke li uzu esperanton por la klasaj 
celoj de Ia proletaro. Sed ekzistas inter 
la burĝaj esperantistoj du grupoj da homoj: 
ŝovinistoj, por kiuj esperanto estas taŭga 
rimedo por plej diversaj celoj, la Ellersiekoj 
ĉiulandaj') kaj idealuloj, por kiuj esper- 
anto estas instrumento de progreso, de 
nacia alproksimigo. Por tiu lasta kategorio, 
kies iluziojn ni SAT-anoj ne akceptas, ni 
tamen sentas estimon, ĉar ili alcelas — 
per falsa vojo — la bonon de la homaro. 

Bedaŭre ni devas konstati, ke la cion- 
istoj esperantistaj ne apartenas al Ia ideal- 
ista, sed al la ellersieka kategorio de la 
burĝaj esperantistoj. Ui tute ne volas 
konsenti ke esperanto kunhelpu por la 
kunfando de la nacioj, ĉar laŭ iliaj opinio 
kaj deziro, nacio devas eterne ekzisti. Ili 
eĉ timas ke esperanto disdialektiĝos, se 
ĝi estos ĝenerale parolata — opinio, kiun 
oni povas aŭdi atikaŭ el la buŝo de Mus- 
solini, de Ludendorff, de Poincare, de 
Churchill, de Horthy ktp. Se iu metas 
sian nacion super ĉion, li ne povas esti 
internaciulo, kaj ja tute ne sennaciulo. 

El ĉio tio sekvas, ke SAT-aneco kaj 
cionisnto estas same neakordigeblaj kiel 
SAT-aneco kaj iu alia naciismo. 
_ Lucicn Rcvo. 

>) S-ro Friedrich Ellersiek estas fame konata 
en la tuta niondo pro eldono, dum la intper- 
ialista milito, de gazeto esperanta “Internacia 
Bulteno", enhavanfa la plej infamajn falsaĵojn 
kaj ntensogojn naciemajn. 


El Angola 

i 

Vivo kaj moroj de indiĝenoj 

S-ro Antonio Leite de Magalhaes, eks- 
guberniestro de la AngoIaadistriktoCuanza- 
Sul (Suda “Kuanza“) ĵus publikigis raporton 
pri la distrikto, kiun li estris, kaj inter la 
diversaj aspektoj, sub kiuj li esploras la 
de li administritan regionon (geografio, 
historio, politiko, etnografio, ekonomio, 
k. t. p.) mi trovas tre interesan ĉapitron 
priskribantan la vivmanieron kaj tnorojn 
de indiĝenoj. 

Kvankam tiu priskribo koncernas nur la 
diversajn indiĝenajn gcntojn el distrikto 
Sud-Kuanza, oni povas ricevi per ĝi su- 
fiĉan ideon pri la moraro de Angola’aj 
indiĝenoj ĉar ĉi-moroj estas, kun diversaj 
nuancoj, pli-malpli similaj al tiuj de la 
ceteraj distriktoj. 

Mi prezentas al legantoj de “S.“ sufiĉe 
detalan elĉerpaĵon el tiu Raporto klarigitan 
kaj korektitan aŭ mallongigitan en la punkt- 
oj, kie la aŭtoro respeguligas sian burĝecan 
ideologion. 

Ni komencu, samkiel la aŭtoro de I’ Ra- 
porto, per priskribo cle la ĝenerala viv- 

maniero de 1’ indiĝeno. 

* * 

* 

/ 

Laŭ nutradformo, la indiĝeno estas om- 
nivora (ĉionmanĝanta), sed la viattdo cstas 
la manĝaĵo de 1’ solenaj tagoj. 

La vegetaĵoj konsistigas, verdire, lian 
ĉiutagan ekskluzivan nutradon. En la 
maizo, manihoto'), fazeolo, patato * 2 ), ara- 
kido 3 ), kukurbo, fungoj, sovaĝaj fruktoj 
kaj palmoleo li trovas siajn plej necesajn 
nutrosubstancojn. La maizo, post senigo 
de la brano kaj infuzo en varma akvo 
dum du aŭ tri tagoj estas farunigita pcr 
pistilo kaj kribrita en la “kjanda“ (speco 
de korbo farita el palntfoliaj rubattdoj) kaj 
tiamaniere formas la tielnomatan “fuba“n, 
kiu knedita en bolanta akvo, reprezentas 
la panon de la indiĝeno. Kaj, kiam Ii 
ne uzas Ia “fuba“n de maizo, li manĝas 
tiun el manihoto, kiun li akiras per la 
farunigo de tia tubero, senŝeligita kaj sek- 
igita en la suno post kelkaj tagoj de sub- 
akvigo en fluanta akvo. Per tiu procedo 
la tnanihoto preskaŭ putriĝas, almenaŭ 
acidiĝas. Ĝi tiam ricevas lanomon“bombo“. 
Ordinare, ia bolita saŭco kun palmoleo 
kaj salo (kelkfoje ankaŭ pistitaj folioj de 
manihoto aŭ de patato) donas ian guston 
al tiu malplaĉa pastaĵo, kiun li nomas 
“funĵi“ aŭ “irifunĵi“. Plurfoje, kiel stimu- 
lilo estas uzata Ia ruĝa pipreto(“ĵindungu“). 
La rostitaj maizo aŭ arakido, patato aŭ mani- 
hoto, la kuiritaj aŭ spicitaj fazeoloj aŭ 
kukurbo, la fruktoj, ĉu sovaĝaj, ĉu ĝar- 
denaj, kaj, je bonŝancaj tagoj, la viando 
de 1’ sovaĝaj bestoj (inkluzive la ratoj kaj 
la kolubroj) kaj la fiŝoj de 1’ riveretoj 
kompletigas lian nutradon. Kiel eksci- 
tantoj la fumon de I’ tabako, ili kulturas 
kaj tiun de 1’ kanabo (“liamba“ aŭ “kan- 

') Tropika vegetaĵo (arbetaĵo). 

s ) Terpomeca tubero. 

3 ) Ternukso. 

gonja“), kiu kreskas senkulture, kaj la j 
fermentitajn trinkaĵojn, kiujn la indiĝenoj, j 
ĉu eltiras el la palmarboj (“maluvu") aŭ < 
preparas per akvo kaj maiza “fuba“ kun 
aldono de la pistita radiko de planto no- 
mata “muiiri“. Ankaŭ la mielakvo (“kitete“ j 
aŭ “kingundo") satigas la drinkemon de j 
la indiĝeno. 

Dumtage li manĝas ĝenerale tri fojojn: 
la unua manĝaĵo, frumatene, konsistas el j 
rostita maizo kaj fruktoj (la arakido aŭ 
rostita manihoto kelkfoje anstataŭas la 
maizon); la du ceteraj, je la 11-a aŭ 12-a 
horo kaj je la vesperiĝo, estas formataj 
per la “funĵi“ kaj spicitaj aŭ kuiritaj fa- 
zeoloj kun fiŝo aŭ viando . .. se ĉi-lastaj 
hazarde ne malestas. 

En la tuta distrikto Sud-Kuanza nur la 
raso “Ba-Sele“ havas certan tradicion pri 
antropofagismo (homomanĝemo); sed la j 
rasoj “Amboin’“ kaj “Libolo" posedas an- 
kaŭ tiun famon. Tio, tamen, ne estis 
kutimo konsekvenca de speciala prefergusto 
por la homkarno. Oi aspektis kvazaŭ 
formo de justecapliko, eble bazita sur- ia 
superstiĉa kredo. 111 ja nur manĝis la 
militkaptitojn, la rabistojn kaj la ricevitajn 
kiel pago de mortintoj sklavojn, kiuj ne 
trovis aĉetanton. 

Ili terkulturas kaj paŝtas brutarojn. Ili 
ankaŭ ĉasas kaj fiŝkaptas. Sed precipe en 
la terkulturado ili serĉas siajn vivsubten- 
aĵojn. La viro preparas la kampon, ha- 
vanta kiel ilojn, malgrandan hakilon (“dĵa- 
bite“), la “katana“n (longlarĝa tranĉilego) 
kaj la fosilon. La virino semas, zorgas 
kaj rikoltas. La procedoj estas tute simplaj: 
rapida displugo; la fajro transformanta en 
plibonigan ĉindron la falĉitajn herbojn; 
mallonga fosado por turni la terbulojn; 
la semoj manĵetitaj en kavaĵojn ĵus faritajn 
per pinta bastoneto- aŭ eĉ per la fingroj 
kaj poste . . . la pluvo prenos sur sin la 
cetcron. Post unu aŭ du purigoj de la 
kampo per senigo de 1’ malutilaj herboj, 
la rikolto alvenas. Kaj ili faras preskaŭ 
ĉiam du rikoltojn dufnjare: la unua en 
februaro — maizo kaj arakido; la dua en 
oktobro — inaizo, fazeolo kaj manihoto. 111 
ankaŭ kulturas la rizon. Ĉiudujare la 
karnpo ripozas, sola rimedo kontraŭ ĝia 
eluziĝo. Kelkfoje ili kulturas ankaŭ por 
vendado la terpomon kaj la bulbon, sed 
en tre malgrandaj kvantoj. La indiĝenoj 
“Ba-Nano“, el Kasonge, ktilturas grand- 
skale la ricinoh eble tial, ke ili trovis en 
ĝi, por grasumi la hararon, anstataŭaĵon 
de la palmoleo, kiun ili ne posedas. Kel- 
kaju kafarbajn indiĝenajn kulturojn oni 
ankaŭ trovas ie aŭ alie. 

Pri la paŝtado ili okupiĝas tre malmulte. 
Cetere la bovoj estas troveblaj nur en 
iaj regionoj de la distrikto. Nur la porkoj, 
kaprinoj kaj ŝafinoj iom abundas. La 
indiĝeno avare komercas per ĉi-Iastaj, ĉar 
li rezervas ilin preskaŭ ekskluzive por 
siaj idolaj ceremonioj aŭ por la festotagoj. 

Kiel ĉasistoj, la enfalujoj kaj ŝnurkaptiloj, 
kiujn ili ĝenerale uzas, estas tre malmulte 
fruktodonaj. Grandkvantan ĉasaĵon ili nur 
akiras, kiam bruliginte la sekajn herbojn 
de P grandaj “anjaraj", kie kaŝiĝas la anti- 


lopoj kaj aproj, ĉiuj bestoj terurigite for- 
kuras tra la perfidaj liberspacoj, kie la 
sago, la “zagaja“ kaj la bastonego de la 
indiĝeno mortvunde ilin atingas. 

Tiam estas granda festo en la “sanzala". 
En la “libata“ 0 de 1’ “soba“ 2 ), antaŭ ties 
kabano, rondariĝas la tuta loĝantaro ĝis- 
grunde kurbiĝinta, kvazaŭ kisante la polvon, 
per fidelĵuro oferdonanta al la supera 
aŭtoritatulo la tutan kaptaĵon, kiu amase 
kuŝas en la mezo, surgrunde. La “sofca“ 
kaj liaj “kilamba“j 3 ) sidiĝaŝ'antaŭ ili kun 
siaj edzinoj kaj geinfanoj, bastono en mano 
kaj ĉapeto surkape — insignoj de estreco — 
kaj Ia plej bonaj, pecoj estas por li. 

La saman ceremonion ili ĉiam faras 
antaŭ Ol prepari la kuiradon de ĉiu, eĉ 
unusola, viandaĵo ĉu besta . . . ĉu homa. 

La fiŝkaptado estas praktikata nur de la 
indiĝenoj el la marbordo aŭ Ioĝantaj sur 
la riverbordoj. Diversajn procedojn ili 
uzas: en Ia maro, ĝenerale, la lioko ĵetita 
de sur malpeza floso; en la riveroj, la 
narkotikaj plantoj, korbo, tra kiu pasas la 
akvo, kaptanta la fiŝojn kaj metita en 
diversaj preparitaj aperturoj, k. a. 

Esceptinte Ia fruktojn kaj, kelkfoje, la 
molan maizon kaj la pataton, ĉiuj iliaj 
nutraĵoj estas preparataj surla fajro. Ui akiras 
ĉi tiun frapante ferpeceton kontraŭ silik- 
eron, aŭ frotante per turnmovado, laŭ la 
procedo de la zuiuuloj 4 ), du pecojn da 
malsammoleca ligno, el kiuj tiu pli mola 
estas traborita kaj kontaktigita kun facil- 
bruligebla meĉo, sur kiu la fajro naskiĝas. 
Nune, la alumetoj ekmalaperigas ĉi-pra- 
uzadon. J. P. B. 

A1 scio de tutmonda 
proletaro 

En Lwow estis mortpafita konata provo- 
kisto Cechnowski, kiu estas en Polio 
bone konata per la Bogiŭski-Weczorkiewicz 
proceso en Warszawa. Li estis mort- 
pafita per tri pafoj de la 20jara Maftole 
Botvin. Tio okazis en la strato Trybunalska, 
ne malproksime de la juĝejo, kie C^chnowski 
estis en tiu-ĉi tago atestanto, pri la afero 
de la atenco je la respublika prezidanto 
en la jaro 1923. Botvin estis arestita; 
Botvin en la policejo klarigis ke li mort- 
pafis Cechnowski’n, ĉar li estis provok- 
isto en revoluciaj rondoj; en tiu-ĉi ago 
neniu lin helpis, sed ne rigardante je tio 
estis arestita tuta lia familio, patrino kaj du 
fratinoj, oni ilin enkarcerigis kune kun 
diversaj krimulinoj kaj prostituitinoj, kie ili 
estis terure traktitaj. La proceso devis 
okazi dum 14 tagoj, kaj oni komencis 
tuj „esplori“ Botvin’on, li estis batita, oni 
postulis ke li citu la aliajn kunhelpantojn. 
Sed Botvin ne atentante la turmentojn 
ĉiam klarigis, ke li mem sen ies ajn helpo 
mortpafis Cechnowski’n. fie rigardante 
tion, ke Botvin estas ne plenaĝulo, li 
tamen estis starigita al rapid-juĝo kaj 

') Palaco, loĝeja kvartalo de la “soba“. 

2 ) Indiĝena reĝo, ĉefo de unu aii dc kclkaj 
“sanzala“j. 

;1 ) Miniŝtroj aŭ konsilantoj. 

4 ) Konata afrika raso. 


kondamnita al mortpuno. En la tago (la 
6. 8. 25) de la juĝo oni vidas stratojn 
plenaj per polico, la stratoj estis ankaŭ 
plenigitaj de homamaso. En la juĝejo 
oni vidas nur detektivojn kaj korespond- 
antojn de diversaj gazetoj. La horo jani 
estas 10., kiam oni enkondukas Botvin’on, 
kiu estas malhel-blonda kaj pala junulo, 
vestita en griza kostumo. Ĉirkaŭas lin 
dek policanoj kun la revolveroj en la 
manoj. Al demando de la juĝisto: “Al 
kia nacio vi apartenas?" Botvin respondas: 
“Al nenia!“ A1 demando: “De kia religio?" 
Botvin respondas: “Mi ne kredas al iu 
ajn religio.“ En la kondamna protokolo 
estas skribite ke “Naftole Botvin mortigis 
ŝtatan serviston, dum li plenumis sian 
ŝtatan servon“. Sed la juĝistaro eĉ ne 
konstatis, ĉu Cechnowski efektive estis 
“ŝtata servisto“, kaj la fakto mem ke 
Cechnowski estis mortpafita sur la strato, 
neniigas ke li plenumis sian "ŝtatan ser- 
von“. (Ankaŭ la enterigo, kiu okazis en 
Varsovio [La korpon de mortinto oni 
transportis VarsovionJ okazis tre simple. 
Krome el la parencoj neniu partoprenis 
la enterigon. Tio montras ke eĉ la diversaj 
ŝtataj servistoj, kiuj ordinare partoprenas 
en similaj enterigoj, hontis partopreni en 
enterigo de tia aĉa provokisto.) Sed tamen 
post mallonga procedo la juĝistaro pro- 
klamas mortpunon por Botvin per pafigo. 
Botvin aŭskultas tute trankvile, eĉ rideto 
montriĝas sur la pala vizaĝo. La ekzekuto 
devas okazi 2 horojn post la proceso. 
La defend-advokatoj postulas prokrasti la 
ekzekuton ankoraŭ por unu horo, por ke 
Botvin havu tempon por adiaŭi la paren- 
cojn. En la sama ĉambro kie estas Botvin, 
Ia juĝistoj faras mallongan konsiliĝon kaj 
plenumas la peton de la advokatoj. Sam- 
tempe la advokatoj sin tumas telegrafe al 
la respublika prezidanto, ke li kiel “plej 
alta potenco“ neniigu la mortpunon.. La 
advokatoj sin apogas je tio, ke la respublika 
prezidanto mem kaj Pilsudski (kreinto de 
la pola armeo) estis mem persone anoj 
de partio laborista, kiu uzis teroron (P. P. S. 
dum carismo). La mortpuno devas okazi 

10 minutojn post la 1. Oni forkondukas 
Botvin’on kiu estas eksterordinare trankvila, 
oni Iin enkondukas en la malliberejan fer- 
mitan veturilon, ĉirkaŭitan de tuta taĉ- 
mento de policanoj. Dum la veturilo 
traveturas la stratojn, oni aŭdas kiel Botvin 
kantas la “Internacion" kaj “Ruĝa Stand- 
ardo“, en la stratoj estas ĉirkaŭ 100000 
homoj. Kiam la veturilo enveturas sur la 
mallibereja korto, Botvin kantas la revo- 
lucian kanton “Sur barikadoj”, la kelkaj 
centoj da kamaradoj, kiuj estas arestitaj 
kiel “kontraŭ-ŝtataj krimuloj", ekaŭdas la 
revoluciajn kantojn de Botvin, kaj ili ko- 
mencas kanti kune kun Botvin. Oni lin 
enkondukas en la ĉelon, alvenas la parencoj, 
la patrino kun du fratinoj; post adiaŭo 
kun la patrino, kiu estas kvazaŭ ŝtonigita, 

11 adiaŭas la fratinojn, kiuj ege ploras. 
Eniras la rabeno; sed ekrigardante kiu 
enlris, Botvin klarigas ke li estas ne kredema 
kaj petas la rabenon forlasi la ĉelon kaj 
lasi lin en trankvilo. La patrino kiu volas 

ke ii mortu “kie! judo“, petas la rabenon 
ke li provu duan fojon, la rabeno eniras 
sed Botvin simple diras al la rabeno: 
“Iru for! Kredema estas nur senkonsciulo". 
jam estas la unua, la ekzekuto devas 
okazi sur la mallibereja korto, en la korto 
regas eksterordinara silento, oni nur vidas 
taĉmenton de 26 soldatoj kun oficiro, 
kelkajn korespondantojn, prokuroron kun 
la kondamna protokolo en la mano. Estas 
ankoraŭ 10 minutoj ĝis la ekzekuto, sed 
respondo ankoraŭ de la resp. prezidanto 
ne alvenis. Kvin minutojn antaŭ ia ek- 
zekuto eniras en la ĉeion, kie troviĝas 
Botvin, la defend-advokato Hacker, kiu 
kun premita voĉo klarigas, ke la prezidanto 
rifuzis la peton pri neniigo de mortpuno. 
Botvin, kiu estas eksterordinare trankvila, 
respondas; ke oni tute ne devis peti Ia 
prezidanton, nur “vanaj vortoj.“ La advo- 
kato premas Ia manon de Botvin kaj 
adiaŭas lin. 10 minutojn post la 1-a Botvin 
estis forkondukata el la ĉelo. Kiam Botvin 
forlasas la ĉelon, li komencas kanti “Inter- 
nacion". Tuta malliberularo kunkantas. 
Kiam Botvin eniras la malliberejan korton, 
li komencas kanti la konatan revolucian 
kanton “Honoron al vi, tiranoj". . Ciuj 
k-doj en la malliberejo kunkantas, estas 
ega majesta kantado, la kantadon oni eĉ 
aŭdas en la malproksimaj stratoj, kiuj 
estas plenigitaj de homamaso. Botvin 
kuraĝe kantante aliras al ia muro kie pendas 
sako plenigita de pajlo kaj stariĝas apud 
la sako. Subite aliras iu, kiu donas al 
Botvin bukedon da floroj, oni tuj arestis 
la nekonatan k-don. Kiam oni volas ligi 
al Botvin Ia okulojn, li ne lasas fari kaj 
klarigas, ke “mi ne timas la morton, oni 
povas jam pafi, mi estas preta". Ok 
soldatoj kun oficiro staras kontraŭ li, kaj 
kiam ia oficiro donas ordonon “pafi“, Botvin 
ekkrias “Vivu ia Mond-Revolucio“. Ek- 
aŭdiĝas pafo de okpafiloj, kaj Botvin falas 
morta kun kapo trapafita de kvin kugloj. — 
Per la mortigo de Botvin la burĝaro 
pola volas “timigi" Id batalantan prole' 
taron, sed la burĝaro eraras. La burĝaro 
povis mortigi Botvin’on sed ĝi ne povos 
kaj por ĝi ne estas eble mortigi ia lastajn 
vortojn de kamarado Botvin “Vivu ia 
Mond-Revoiucio“. Tutmonda proletaro! 
ni honoru lian memoron kaj, ni batalu 
ĝis ni prenos en niaj propraj manoj la 
regadon. Mi bataiu, ĝis ni venkos! 

Specialc verkis por S. 

Vivulo. 


TRA LA KLASBATALO 

En Kanton okazas revoluciaj bataloj, 
por firmigi la regadon de revolucia partio 
en la urbo. 

La laborista delegitaro germana revenis 
el Sovetio kaj raportis pri siaj impresoj 
antaŭ la laboristaro en Stettin kaj Berlin. 

Komenciĝis proceso kontraŭ iamaj gvid- 
antoj de kom. partiogerm.(Mas!ow) proprep- 
. arok.partoprenoje“ŝtatperfidajentreprenoj“ 

Ĝeneraliĝis kaj piivastiĝis en la britaj 
kolonioj (Aŭstralio, Nov-Zelando, Sud- 
Afriko) la marista striko. 


Estonio 

la lando de laborist. grandprocesoj 

Antaŭ nelonge pasis laboristaj grand- 
procesoj kun ekzekutoj kaj dumvivaj pun- 
iaboroj. Ĉiuj ja konas ilin. lii nomiĝis 
14 115“, “149“ kaj la multaj aliaj malpli 
grandaj, krome amasaj mortigoj post la 
“1. decembro 44 . Nun, antaŭ nelonge, 
prepariĝis ree iu nova, nomata “75“. 
Preskaŭ antaŭ unu jaro oni kaptis en 
suda Estonio gvidanton de laborista mo- 
vado, Hans Heidemann, kaj aliajn multajn 
kamaradojn (ilia nombro superis 100). 
Post longaj turmentadoj en malliberejoj 
oni parton iiberigis kaj la alian restintan 
parton “ekjuĝis 44 . 

Generalaro, nomata “militjuĝejo 44 , ko* 
mencis en mezo de julio sian filaboron, 
kiu daŭris preskaŭ du semajnojn. En 
procesurbo Tartu estis rekonstruita iu 
grandega salono por “juĝejo 44 . Sur la 
stratanguloj estis gluitaj afiŝoj, kie oni 
admonis homojn, malpermesis kuniĝon 
sur stratoj de pluraj personoj kaj ekhalton 
proksime ĉe la a juĝejo“, kaj ceteraj sim 
gardaĵoj. 

La “kulpulojn 4 * oni pelis al la “juĝejo“ 
en rondo de rajdpolicistoj, soldatoj, detek- 
tivoj, arestgardistoj ktp. 

“Juĝado“. 

La ĉefatestantoj estis estroj de politika 
polico, inter aliaj ankaŭ iu lOjara kna- 
bineto. 

Jk 

Ciujn oni kulpigis pro “intenco per- 
forte renversi ia nunan ŝtaton“, kio estas 
malpermesita en §§ 100 kaj 102, kaj kiuj 
antaŭvidas mortpunon kaj dumvivan pun- 
laboron. La tuta kulpigmaterialo apogis 
sin al kelkaj gazetoj, broŝuroj, ĉifroj kaj 
al agentsciigoj pagataj. 

La famkonata prokuroro de laboristaj 
procesoj, kol-leŭt. Trakmann, postulis por 
ia “ĉefkulpuio" H. Heidemann mortpunon 
kaj por la aliaj ĝis dumviva punlaboro, 
ĉar ili helpis konscie aranĝi “triulojn". 
Kio estas “triuloj"? Tiun demandon eĉ 
la “juĝejo" ne povis klarigi: 

Post parolado de I’ prokuroro komenc- 
iĝis “defendparoloj" de 1’advokatoj, dung- 
itaj de la militjuĝejo. Ĉiuj ili parolis 
preskaŭ la samon, ke iliaj defendatoj, 
nomataj de 1' “juĝejo“, helpis senkonscie 
al la gvidantoj. i 

Post kontraŭparolo de 1’prokuroro al 
la advokatoj, la lastaj diris ankoraŭ kel- 
kajn vortojn. 

Unu el ili diris: Juĝejo povas kondam- 
ni nur 'tiujn, kiuj estas persone kulpaj. 
Sed kondamni pro tio, ke iu legis ‘aŭ 
havis sub sia kapkuseno gazeton, kiun 
oni povas laŭleĝe aĉeti, tio ne estas justa. 

lu alia: Malklaran rolon Iudas en la 
kuipigo nome la ĉifraj leteroj. Reĉifritaj 
estas nur vortoj; sed ne ia enhavo. Oni 
trovis tie nur familinomojn. Kaj homoj 
samnomaj estas muitaj. Kion signifas la 
literoj k kaj a, aldonitaj al kelkaj nomoj? 
Ĉi-ĉion ni ne scias. Kaj ĝis kiam ni tion 
ne scias, ni povas neniun kulpigi laŭ tiuj 
cifroj. 


Hun estis fino de I’ diskutoj, la “juĝ- 
ejo“ rajtigis la “kulpuiojn" diri ilian iastan 
vorton. Ĉiuj krom kelkaj postulis liber- 
igon, kaj ilia lasta vorto daŭris nur plurajn 
minutojn. Pli longe ol duonan horon 
parolis k-do Heidemann. Li ekparolis 
per voĉo trankvila kaj laŭta: 

“Laŭ mia opinio oni volas per tiu ĉi 
proceso malhonestigi kaj makuligi la labor- 
istan movadon kaj malaltigi valoron de 
I’ homoj.“ — 

Sian agadon li karakterizas jene: 

“Kiam mi plu ne povis iegale zorgi 
pri iaborista movado, mi opiniis necesa 
tion fari mallegale, ĉar mi estis konvink- 
ita, ke la ĝisnuna laborista movado estis 
sur la ĝusta vojo. Kiam mi ekagis mal- 
legale, estis facile forkuri al Rusio, kaj 
laŭ persona bonfarto ankaŭ pli bone. Sed 
mi elektis la plej malfacilan, sciante ke 
antaŭ mi estos malfacilaĵoj kaj fiaskoj 
kun faletoj, kie oni eble plu ne povos 
leviĝi. Ekagante mi penis labori ĉie, 
donis instrukciojn al laboristaj partioj, 
agis ĉe kulturistoj, paroladis pri alkoholo 
ktp. ..." — Pri la agentsciigoj pagataj 
li diris jenon: 

“Same kiel ĉe la juĝeja antaŭesploro, 
same ankaŭ dum nuna momento estas al 
mi neklare, kiaj estas la konkretaj sciigoj, 
ke ĉe mi trovitaj paperpecetoj estas 
nomaroj de armitaj grupanoj. Tiuj 119 
nomoj estis homoj, disportintaj agitmate- 
rialon en jaro 1923, dum elektado de 
2. parlamento. Ke ĝi ne estis armita 
grupo, tion pruvas ankaŭ la multkolora 
arestitaro. Pli aŭ malpli frue povos . la 
arestitoj pruvi, ke ili ne estas kun mi 
agitintaj. Ili estas petintaj de mi neniajn 
informojn aŭ instrukciojn pri aranĝo de 
batalgrupoj .... 

Dum naciaj grandokazaĵoj, ĉu ĉe faŝistaj 
aŭ aliaj ribeloj, ekagos plej unue komun- 
istoj, ĉar ni scias ke oni nin tiam mul- 
tajn pendigos kaj Ia situacio de laboristoj 
kaj kamparanoj estos malpli bona, ol ĝis 
nun. Jam ekzistas tia minaco al renverso 
de la ŝtatoj. Ni ne povas determini en 
kalendaro, kiam ĝi okazos, sed ĉe nunaj 
kontrastoj de 1’socio ĝi estas okazonta .. . 

Mi havas nenian imagon pri provizoj 
de armiloj; en kontraŭa okazo mi estus 
zorginta pri tio, ke mi havu pli bonan 
revolveron, ol tiun rustintan. Tiu kulpig- 
punkto estas elpensita nur por kolorigi 
la proceson kaj kondamtii kelkajn homojn 
pli kruele... 

Pri spionado dum la milito, en jaro 
1919 mi scias nenion, la punkto estas 
aligita nur por povi mordkondamni min. 
Me estas montrite en la kulpigakto, kiani 
kaj kie okazis la spionado.. . Estas ko- 
mike al mi, ke mi devas tiom multe, 
multe paroli pri aferoj, kiujn mi ne estas 
farinta ... Tion postulas vivinstinkto kaj 
emo konservi la vivon. Kondamnu min 
pro kontraŭŝtata agitado. Mi ne timas 
mortpunon, sed tre strange estas morti 
pro kulpaĵoj, kiujn mi ne estas farinta. 
Mi esperas ke ia burĝa juĝejo kapablos 
diferencigi faktojn kaj elpensaĵojn... Mi 
estas konvinkita, ke vivi por ĝeneralaj 

interesoj de la socio estas pli ideala ol 
por niaj propraj interesoj. Oni volas per 
nuna proceso ree makuligi Iaboristan mov- 
adon, sed mi esperas ke laborista movado 
daŭrados nemakulite kaj ne atentante 
tion ... “ 

Fine li diris, ke konforme al la ieĝoj 
de militjuĝcjo § 737, oni ne permesis al 
li havigi advokaton. Sian lastan diron li 
petas protokoli: “justeco“?! 

La milita juĝantaro foriris por prepari 
"verdikton". Post ĝia reveno aŭdiĝis la 
“justa verdikto“: 

Ekzekutota per mortpafo estas Hans 
Heidemann, dumviva punlaboro al Volde- 
mar Telling kaj Emmeline Tooining. A1 
la restintaj kune 400 jarojn da plej severa 
punlaboro. Liberigotaj 5 homoj. — Tiei! — 

rtiaj plej bonaj kamaradoj estas mort- 
pafitaj de I’ burĝaro, nŭloj turmentiĝas 
en plenŝtopitaj malliberejoj kaj pro manko 
da loko en subteraj keloj, kie neniam 
vidiĝas sunlumo. Ni restintaj malsatas, 
vegetas. Nin atendas la sama sorto: pend- 
igiloj, mortpafoj kaj dumvivaj punlaboroj. 
Ĉu ni rigardu trankvile kiel oni ekzekutas 
niajn kamaradojn kaj poste nin? Ne! En 
laboristmasoj fermentas io! Kaj oni sciu, 
ke ju pli multe oni nin turmentas, des 
pli multnombraj ni iĝas kaj tiam: 

... malnovan mondon ni detruos 

ĝis fundament’ de l’ tirani’! foto. 

. ■ - ■ .... -- 4 -- .... 

Protokolo 

de la Va SAT-Kongreso en Wien 
11.—15. aŭgusto 1925 

Kvina laborkunsido, 13. aŭgusto matene 
Organiza problemo 

K-do Richter malfermas, legante salut- 

telegramojn 

K-do Deubler-Y\\\nc\\zn: En landoj, kie ek 
zistas forta laborista movado, ankau la ideo 
de mondlingvo estis pli favore akceptata de 
la laboristaro ol en aliaj landoj. Estis fond- 
itaj lab. esp. organizajoj, kiuj celis disvastigi 
la lingvon. Por kontakti kun k-doj, kiuj havas 
la saman ideon, venis la penso, krei naciajn 
esp. organizajojn. Antaŭ la milito nur ekzistis 
tiaj organizajoj naciaj. Krome ekzistis tut* 
monda esp. gazeto por laboristoj (Internacia 
Socia Revuo). Tre bone ĝi plenumis siajn 
taskojn. Kun ĝojo oni povis konstati, ke la 
k-doj same kiel nun pritraktis la temon, kiel 
utiligi esp-on por la proletaj celoj. Ankau 
tiam oni pridiskutis la organizan temon. Oni 
serĉis antaŭ la milito neŭtralajn nomojn, por 
eviti la persekutojn tiamajn. Nur la nomon 
M Iaborista u portis la asocio (ne socialista aŭ 
komunista). Do la nomo tiam estis neŭtrala. 
Oni intencis fondi Internacian Laboristan Aso- 
cion, speciale ni celis propagandi esperanton, 
kaj poste, se oni havas sufiĉe da anoj, ankaŭ 
utiligi esp-on por la klasaj celoj. Antaŭ ja 
milito ankaŭ ekaperis “Liberiga Ste!o u . Oi 
estis aranĝita laŭ individua principo. Kiun 
nomon doni al la nova asocio kreota? Se 
ni estus donintaj la nomon “Komunista Aso- 
cio Esperantista 1 *, tiam persekutoj estus okaz- 
intaj. Kaj se tt Socialdemokrata Asocio Esp. u , 
tiam la komunistaj elementoj estus repuŝitaj. 
Venis kelkaj projektoj. Kelkaj pensis, ke la 
ideo estas bonŝanca, krei partiajn organizajojn 
esp-istajn. Aliaj kontraŭdiris, ke oni devas 
kolektive klopodi en unu organizaĵo, kiu 1) 
kunigas ĉiujn klaskonsciajn laboristojn, 2) per- 
mesas aliĝon de simpatiuioj. Se ni nur en- 
irigus klaskonsciulojn, ni ne havus kampon, 
por varbi novajn adeptojn. Ni ne devas eduki 


la jam edukitojn, sed ni devas varbi por nia 
idealo novajn. Organizaĵo, kiu kunigas la 
klaskonsciulojn kaj havas kapablon kunigi la 
aliajn, kies spiritstato estas akceptema por 
nia ideo. En Praha landaj organizaĵoj ne 
sendis reprezentantojn (krom LEA german- 
lingva). Oni tute ne povis efektive, rajte 
priparoli temon, kiu rilatas !a LEA-asociojn. 
Kompare kun UEA, kiu estas simile struktur- 
ita (praktika utiligo, servoj) plej bone akcept- 
ita en Praha, ankaŭ favore estis akceptata !a 
ideo M sennacieca w (aŭ antiŝovinista). Ĉar la 
ŝovinismo post la milito sukcesis tiel forte, 
ke nur per la ŝovinisma pensado venkis la 
reakcio. Tial la ideo de antiŝovinismo estis 
taŭga por kunigi laboristojn. Ĉar la nomo 
“Sennacieca AsocioTutmonda M estas neŭtrala. 
Kaj ĉi tiun neŭtralecon ni nepre bezonas en 
la tutmonda org-aĵo. Ofte diferenco inter 
M komunista tt kaj tt sociaIdemokrata‘* laboristo 
tute ne ekzistas, se oni ilin demandas pri 
ilia percepto. Laŭ lokaj cirkonstancoj estas 
diferencoj, agas tiu aŭ la alia partio pli pru- 
dente. Nin disigas nur diverseco de la ideoj 
pri vojo, kiu kondukas al komunismo. Ni ja 
nur havas la taskon, doni niajn servojn al ja 
laboristaj org-ajoj. La organiza formo trovita 
en Praha tiutempe estis la plej bona. Ĉiu 
esp-isto povis aliĝi, kaj krome la aliĝintaj 
k-doj estis anoj de landaj lab. esp. org-aĵoj, 
kie i!i povis plenumi la varban laboron. Sed 
ĝojige la cirkonstancoj ŝanĝiĝis. La SAT- 
anaro jam nombras 3000. La unuopa Iabor- 
ado kaŭzas al CK multe da laboro. Certe la 
administracio profitus, se la organiza formo 
permesus a! la EK, interrilati kun k-doj, kiuj 
estas kompetentaj en multaj rilatoj. Parte 
ni devas ankoraŭ varbi por esp-o, ĉar en la 
venontaj jaroj ni ankoraŭ ne povas atendi 
enkondukon de esp-o en la lernejojn. La 
sperto montris, ke nur tiuj k-doj povas aliĝi 
al SAT aŭ LEA, kiujn ni mem instruis. En 
Sudbavario ni ne havas unu membron en 
SAT aŭ LEA, kiu estis instruita de burĝaj 
esp-istoj. Se ni volas havi defendantojn de 
nia ideo, ni devas mem varbi kaj ankaŭ in- 
strui ilin. Estas malfacile kurslernantojn teni 
ĉe la movado kaj interesigi por SAT. Kel- 
kiuj ekzistas, kiuj nur volas esti membroj de 
SAT. Tio devigas min, denove pritrakti la 
organizan temon. Estonte ne estu necese, 
aparteni a! du organizajoj. Ni jam devas esti 
membroj en tiom da org-aĵoj neesp-istaj, ke 
ŝajnas tute esceptite, devigi iun, aliĝi a! du 
esp. org-ajoj. Novuloj eĉ ne komprenos, kial 
ni bezonas dti org-aĵojn. La nuna Kongreso 
studu la problemon, elektu komisionon, kiu 
interrilatu oficiale, en !a nomo de SAT, por 
ke oficiale la LEA-asocioj rajtu trakti pri 
“unuecigo de la movado u . Ne estas bone, 
se unu organizajo laboru netuŝate de aliaj 
org-aĵoj, la asocioj landaj plej multe estas 
simpatiaj al SAT. La LEA oj estas la viva 
fonto por SAT. Sen LEA’oj SAT ne havus 
la esperantistojn. per kiuj ĝi estis fondita. 
LEA’oj donis al SAT la vivkapablon. SAT 
respektu tion kaj oficiale interrilatu, por solvi 
la organizan problemon. Eble ni estonte 
akiros la lokajn gazetojn, por ricevi ĉiu- 
semajnan angulon. Tiam la propaganda la- 
boro ŝanĝiĝos, kaj la rolo de SAT ankoraŭ 
pligraviĝos. La porvarbaj asocioj en landoj, 
kie la aliĝo a! SAT estas permesata, simple 
povus likvidiĝi — ne tiamaniere, ke i!i ĉesu 
nun kaj rekomendu unuopan aliĝon a! SAT, 
— sed tiel ke la reprezentantoj de landaj 
org-aĵoj esploru, kiel transpreni la taŭgan 
aparaton kaj organizi kiel fakon. SAT ne plu 
bezonas timi la ekziston de oficialaj fakoj y 
kiui prizorgas la fakan laboron. Tio nur utilus 
al la tutmonda movado. Ankaŭ kotiza mal- 
pliigo estus aranĝebla, SAT nur bezonus je 
malmulta mono plialtigi sian kotizon, kaj la 
simpligo de la aparato ŝparigus monon. Ni 
espereble trovos bonan solvon.^ 

K*do Drezeti: Oni parolas pri necesa unuigo 
de ambaŭ movadoj. Fakte granda diferenco 
inter la laboro de ambaŭ org-aĵoj ne ekzistas. 
Tamen ne valoras pro certaj konsideroj, nepre 


unuigi la movadon. Ekzistas landoj, kie ko- 
munistoj estas persekutataj, kie tamen SAT 
ekzistas legale, kaj ekzistas landoj, kie ambaŭ 
estas persekutataj. Ni absolute ne povas 
unuformigi la movadon. Por komuna batal- 
ado estas necese, ke ekzistu iu organiza centro . 
(SAT), sed oni povas havi kelkajn labor- 
centrojn, se oni havas la saman Iabormetodon. 
Ne estas eble starigi esperantistan intemacion. 
Ni konservu !a nuntempan titolon, sed ni 
zorgu, ke ekzistu unueca pensmaniero en 
ĉiuj asocioj. Ekzistas kelkaj, kiuj estas iometc 
opoziciantaj a! SAT (la nederlanda, la ĉeka 
k. a.). Ni kompreneble ne povas akcepti ka- 
tolikajn esperantistojn (eĉ laboristajn). Sed 
ĉiuj, kiuj havas la saman celon, ili kune laboru. 
Estas dezirinde, ke la naciaj lab. esp. asocioj 
pli intime kunlaboru kun SAT. Ni ne forgesu, 
ke plej bona rimedo estas SAT, kaj ke Sennaci- 
ulo estas preta, enpresi artikolojn pri “labor- 
metodoj 4 ktp. SAT helpu al la landaj org- 
aĵoj, kaj ili devas helpi al SAT. SEU decidis, 
ke ĉiuj aktivaj membroj estu anoj de SAT. 
Ni ne bezonas specialan novan konstruon. 
ni nur bezonas alkonformigon al la novaj 
cirkonstancoj. Ni elektu komisionon por 
studi la temon. 

K-do Feith: Se SAT promesas fari kon- 
struan (kaj ne detruan) laboron, mi estas 
preta kunlabori. La granda ĝisnuna manko 
estas la “spirito 1 *. Mankis en la Asocio la 
centra instigo al fervora ^resperanta laboro. 
La fervora propagandisto ĉe SAT havis ĝen- 
antan senton. En la gazeto respeguliĝu ankaŭ 
la spirito ^resperanta. La propagandaj aferoj 
devas esti traktataj same larĝe en la gazeto. 
kiel la aliaj artikoloj. Ni restu sennaciecaj, 
sed ni plifaciligu la laboron, ŝanĝu la titolon: 
Socialisma Asocio Tutmonda. Ni ja ankaŭ 
volas gajni ne-esperantistajn rondojn. Devas 
esti belaj felietonoj en la gazeto, aferoj, kiuj 
malstreĉas la spiriton. Plie, oni ŝanĝu la 
titolkapon de SennaciecaRevuo(pro la insigno). 

K-do Slezak: La lab. esp. movado travivas 
evoluon, kiel la laborista movado entute. Ne 
ĉiam estas eble, venigi intern. esp. organizajon 
al por-esp-a laboro. Ni kiel naciaj esp. org- 
ajoj ne faru laboron, kiu apartenas al SAT. 
Ni povus solvi tiel la problemon de organizo, 
ke ni ne endanĝerigu SAT, sed tamen inter- 
nacie kunligu la prolet-esp-an movadon. — 
Li parolas kontraŭ la sugesto de Feith, p!i- 
larĝigi propagandan temaron en S-uIo. Li 
deziras, ke S-uIo gardu sian peresperantan 
karakteron. Dum lakongresode ALLEmontriĝis 
tre diversaj opinioj. La Kongreso ja ne povas 
decidi pri la organiza afero, tamen ni provu 
trovi solvon, ĉar aliokaze de tute alia flanko 
venos la krevigo. La Asocio ne estu ŝanĝita. 
La ideo sennaciismo jam vivas inter anoj de 
ĉiuj tendencoj. Invitu la naciajn org-ajojn al 
komuna laboro! 

K-do Nurmi (Blanka lando); Ni ne povas 
ŝanĝi konstante de kongreso al kongreso. 
Ni devas klare scii, kiajn celojn havas 
SAT, kiajn la nac. esp. org-aĵoj. Kelkaj 
nac. !ab. esp. org-ajoj estas pli fortaj ol !a 
burĝaj en la koncernaj landoj. Ni devas 
helpi al la pli malfortaj asocioj en landoj, 
kie ne ankoraŭ tiom forta estas la lab. esp. 
movado. Tiam ni plej bone servas al SAT. 
Ĉar multaj nac. asocioj havas proprajn in- 
formilojn, ni ne ŝarĝu Sennaciulon per tiaj 
informoj. Mi ankaŭ proponas elekti komisionon 
por studi la problemon. 

K-do Richter kontraŭparolas Ia proponon 
de k-do Feith, ŝanĝi la titolon de S. R. K-do 
Feith konsentas, ke estu donata nur konciza 
loko en S-uIo al poresperantaj aferoj, sed 
deziras aperigon de konsiloj pri lernado. 

K'do Guma opinias, ke la nomoj Sennaci- 
ulo ktp. estas tute trafaj kaj klaraj. En Bar- 
celono ne ekzistas lab. esp. organizaĵo nacia. 
SAT anoj estas persekutataj, sed ĉiam pro- 
pagandas. La tiea SAT-movado profitas el 
la laboro de la tuta SAT-anaro. 

K-do Svidt: La nuna AsociO estas bona. 
Ni nur havas la devon, plinombrigi la anojn. 
Kiu aliĝas al !a loka grupo, tuj fariĝu SAT-ano 

K-do Scheithauer sciigas la rezultojn de Ia 
Propon-komisiono en la organiza demando. 
Gi proponas: M La Kongreso transdonu al E. K. 
la taskon, rilati kun laboristaj naciaj esp. 
organizajoj kaj raporti dum la venonta Kon- 
greso. M 

K-do Revo: K-do Deubler starigis la grandan 
taskon, kunigi la tutan esp. lab. movadon. 
Ĉu tio estas cfektivigebla en nunaj cirkon- 
stancoj? Laboristaro ne estas sur ebenajo. 
Ni ne povas eksalti, sed devas iri. SAT ne 
bezonas naciajn asociojn. Por ĝi sufiĉas ke 
la k-doj scipovu esp-on. Kial denove refali 
en animstaton de antaŭ 4 jaroj? SAT restu 
la spirita centro, sed prenu sub sian protekton 
la naciajn organizajojn, por labori mano en 
mano. La titolo “internacia 11 anstataŭ “sennaci- 
eca M ne pli bonigus nian situacion (ekz. en 
blankaj landoj). Ni ne havas intereson, ke 
la ankoraŭ blindaj k-doj venu al ni, kiel la 
nederlandaj. La fakon u Kroniko M en S-ulo ni 
povus pligrandigi, se la gazeto Lavus pli da 
paĝoj. Do necesas varbi pli da abonantoj! 
La propono de V proponkomisiono estas ak- 
ceptebla, sed mi konsilas, ke iuj k-doj ne 
provu atingi ion ckster SAT, sed nur en SAT. 
K-do Sproeck fakte mencias pri konkurenca 
entrepreno. Se tio efektiviĝus, ni sclus, kiuj 
estas la malamikoj de SAT. Pro kiu kaŭzo 
oni volas detrui la kvarjaran laboron de SAT? 
Paru laboron, ke SAT venu al fina celo! 

Ĉu la enkarcerigitaj pro SAT k-doj ne 
plorus, eksciante ke oni ne konservos SAT? 

K-do Lanty atentigas la Proponkomisionon 
pri danĝero. Li timas, ke se la Kongreso 
akceptus senŝanĝe la tekston proponitan, la 
kontraŭuloj dirus, ke tio estas antaŭ-aranĝita 
afero. Ĉi tie estas reprezentantoj el diversaj 
landoj. La Kongreso do elektu mem el la 
ĉeestantoj. 

K-do Deubler aprobas la proponon de k-do 
Lanty. 

K-do Feith respondas al k-do Revo, riproĉas 
ke Senn. Revuo surhavas la motojn kaj in- 
signojn de Sovet-Unuiĝo t. e. de komunista 
diktatoreco. 

K-do Lanty (vokas): . . . kaj plumon! 

K-do Richter admonas k-don Feith, ĉar li 
ne parolas al la tagordo. 

K-do Feith (daŭrigas): La unua parto de la 
responcL-artikolo al k-do Sproeck estas tute 
malĝusta. K-do Lanty postulas citon de citaĵoj. 
K-do Feith: Sofistoj kaj sofistaj argumentoj! 
K-do Lanty petas legi la aludatan raporton 
kaj mem juĝi, ĉu ekzistas insultoj en ĝi. 

Laŭ la instigo de k-do Lanty oni iom ŝanĝas 
la tekston proponitan de la Propon-komisiono, 
jene: 

“La Kongreso elektas komisionon , kiu inter - 
rilatu kun la landaj esp.-organizaĵoj laboristaj 
pri pli intima interligiĝo kun SA T t kaj kiu 
raportu ĉe venonta Kongreso pri la rezulto. u 

La propono estas unuanime akceptata kaj estas 

elektata la komisiono el jenaj kamaradoj: 

jonas, Deubler, Scheithauer, Drezen, Limousin, 
Bassler, Revo, Zavada, Guma, Feith. 

Sesa laborkunsido. 13. augusto posttagmeze. 

K-doj B.. Zavada, Barthelmess, Klein, 

delegitaj de la Kongreso por akcepti ĉe privata 
stacio la radioparoladon el Moskvo, salute al 
la Kongreso, sciigas kun bedaŭro al la kon- 
gresanaro, ke kvankam la interligo kun Moskvo 
estis efektivigita, Ia paroloj de nia k-do (Demid- 
juk) estis preskaŭ tute ne kompreneblaj pro 
la pli laŭtaj atmosferaj bruoj kaŭzitaj per la 
granda distanco. Nur kelkajn malmultajn 
ne interligitajn vortojn ekkaptis la oreloj. 

Raporto pri la programo de SAT 

K-do Revo: Karaj gekamaradoj. Mi petas 
vin, ne intermiksu kaj maldistingu la pro- 
gramdemandon kun la punkto, kiu staras 
kiel sekvonta sur nia Tagordo : M Esperanto 
je la servo de proletariaj organizajoj' 1 . Ĉi 
lasta punkto donu al ni la okazon trarigardi 
la sukcesojn atingitajn pasintjare de SAT ĉe 
diversaj lab. unqiĝoj sur nacia kaj intemacia | 


skaloj, kaj studi la rimedojn per kiuj ni 
venontjare ankoraŭ pli bone sukcesu por tiri 
sur esp-on la atenton de tiaj organizajoj, por 
ke ili apiiku esp-on praktike por sia bono. 
Tamen ekzistas intima kunligiteco inter la 
sekvonta punkto kaj la de mi nun priparol- 
ata: Mi intencas paroli pri !a principa, ĝene- 
rala parto de nia programo, dume k-do Baess- 
Ier poste okupos sin pri la detaloj de ĝia 
ekzekutado. 

Multaj el vi certe demandos: Ĉu SAT ne 
jam havas sufiĉe klaran programon? Ĉu la 
celparagrafo de nia statuto ne koncize kaj 
trafe fiksas niajn celojn? 

Certe, la celoj je estas klare difinitaj kaj 
neniu el ni intencas ŝanĝi eĉ nur unu punk- 
ton de la celparagrafo de nia statuto. Sed 
ni devas prikonsideri fakton, kiu ankoraŭ ne 
ekzistis, kiam ni fondis SAT-on. Antaŭ kvar 
jaroj, en Prago, ni estis areto da kamaradoj 
ni starigis organizaĵon embrian, de neniu 
konatan. Nuntempe SAT estas granda, pro- 
speranta organizaĵo, viglege laboranta kamarad- 
aro, havanta fortajn radikojn en ĉiuj proleta- 
riaj rondoj kaj interrilatanta kun granda nom- 
bro da laboristaj organizaĵoj politikaj. eko- 
nomiaj, kulturaj ktp. Ni havas grandan 
nombron da kamaradoj perantaj niajn rilatojn 
kun la gvidantoj de tiuj organizajoj. Kaj tiel 
jam kelkfoje sentebliĝis manko nepre forigen- 
da: Ne ĉiam niaj k-doj tuj trovas respondon'; 
al certaj duboj esprimataj de skeptikuioj. Ni 
devas doni al nia k-daro !a ilojn per kiuj ili 
plej trafe refutu ia argumentojn kontraŭ es- 
peranto, kiujn oni ofte aŭdas en proletariaj 
rondoj, ekz. ke esperanto estas artefaritajo, 
ke ĝi ne havas sociajn radikojn, ke ĝi ne 
estas historie necesa ktp. ktp. 

Pro tio ni finfine bezonas programon, kiu 
malkovru antaŭ eies okuloj la historian kondiĉ- 
itecon de esperanto, kiu sur bazo de la hi- 
storia materialismo de la mondkoncepto de la 
klaskonscia proletariaro , rnontru ke lingvo 
universala estas ne hazarde kreita, sed fatale 
elkreskinta el la specifikaj kondiĉoj kaj rilatoj 
de la kapitalista mondekonomio , kies eroj ni 
estas. 

Same kiel pli grandaj cerboj ol niaj jam 
antaŭ tri kvaronoj da jarcento. montris ke 
socialistaj teorio, bataloj kaj aspiroj fatale 
elkreskas el ia fundo de la produktadmaniero 
kaj de la sociaj rilatoj de la nuntempo, ni 
devas montri ke ankaŭ lingvo universala for- 
lasis la regionon de !a spekulacisistemoj M a 
priori 14 kaj eniris !a realan vivon depost ke 
ia tutmonda etendiĝo de la kapitalista soci- 
ordo kreis por ĝi praktikan ekzisteblon. Kaj 
samkiel la kapitalista ordo kreis ne nur la 
eblon, sed eĉ la fatalan devigon al aliformigo 
de la socio sur kolektivisma bazo, lingvo 
universala fariĝas ne nur ebla, sed eĉ deviga 
por la laborista klaso en siaj luktoj por kaj 
dum la konstruado de !a nova mondo. Jen 
kion devas enteni la unua parto de nia pro- 
gramo. 

Poste ni devas analizi la interklasajn ri- 
latojn de la kapitalista socio kaj difini la ro- 
lon, kiun ludas esperanto en la manoj de la 
diversaj sociklasoj. EI tiu analizo ni devas 
rekoni ke esperanto povos triumfi nur en la 
manoj de la laborista klaso, ĉar la aliaj klasoj, 
precipe Ia burĝaro, mem detruas la interna- 
ciajn rilatojn kaj ligaĵojn, la tutan kulturon 
— kies ero estas ankaŭ esperanto — la tutan 
kulturon kiun ĝi mem estas kreinta. 

Sur tia bazo estos facile, klarigi logike la 
celojn de SAT: Fsperanto je la servo de la 
klasbatalanta laboristaro. 

Flanke de !a politikaj, sindikataj, sportaj, 
kooperativaj ktp. organizajoj de la proletari- 
aro, SAT batalas sur la frontsektoro de inter- 
popola interligo, sur kultura kampo. Estas 
nature ke, estante sennacieca,ĝi batalu kontraŭ 
ĉiuj imperialistaj militoj, kontraŭ dogmeco, 
en unueca fronto proletaria. 

De la gusta fiksigo de ĉiuj tiuj grandaj, 
kvazaŭ gvidantaj taskoj, dependas nia sinten- 
ado en ĉiu aparta, konkreta, detala situacio. 

Mi proponas elekton de programkomisiono, 
kiu dum la tuta venonta jaro, ĝis la VI. Kon- 


greso de SAT, pridiskutu la programdemandon, 
submetu en nia gazeto proponojn a! Ia dis- 
kutado de nia anaro, por ke venontjare ĉiu 
SAT-ano povu decidi plenscie pri la problemo, 
por ke ni ricevu programon helpantan al ni, 
per serioza scienceco, venki ĉiujn kontraŭargu- 
mentojn kaj konduki nian ideon al !a triumfo 
por la bono de Ia tutmonda laborularo klas- 
batalema. 

K-do Nurmi konsentas la deklaracion de 
k-do Revo. Ni diras, ke ni estas internaci- 
istoj, sennaciuloj, tiam ni devas pli multe 
eviti la uzon de 1’gepatra lingvo. Nur per 
la apliko esp-o vere disvastiĝos. 

Laŭ propono de k-do Revo oni elektas sesmem- 
bran komisionon por studi la program-projekton. 

Estas elektataj la k-doj Lanty, Jonas, Nekra- 
sov, Revo, Zavada, Bergiers. 

Esperanto je la servo de internaciaj organizaĵoj. 

Raportanto: k-do Bassler. 

Esperanto ne estas celo, ĝi nur estas ri- 
medo, por atingi nian celon. Nia celo estas, 
forigi !a imperialistan, kapitalistan sociordon 
kaj anstataŭi ĝin per la proletara soci-ordo. 
Esp-o estas unu el la iloj, por forigi la nunan 
sociordon. Ĉar inter la diversaj malhelpaĵoj, 
kiuj kontraŭstaras nin, por atingi nian celon, 
unu estas la diverslingveco. Kelkaj prol. 
organizaĵoj jam ekkonis tiun malhelpajon kaj 
komencis utiligi. nian SAT-aparaton. Ni de- 
vas streĉi ĉiujn niajn fortojn, por kontentigi 
la bezonojn de tiuj organizaĵoj. Ekz. la „Ruĝa 
Helpo Internacia M postulas de ni instru-Ieterojn 
en esp-o por la politikaj kaptitoj. Aliaj de- 
ziras pressciigojn ktp. Tiuj servoj a! organiz- 
aĵoj plej multe utilas al nia afero, kaj ni de- 
vas klopodi elkonstrui bone funkciantan apa- 
raton. i 

K-do Zavada opinias, ke oni povos pli- 
grandigi SAT per enpenetro en sindikatajn 
kaj kooperMivajn rondojn. La internaciaj 
sindikataj kaj kooperativaj organoj devus aperi 
en internacia lingvo. Ni devas provi enkon- 
duki esp-on en ĉiujn ĉi organizajojn. La samo 
koncernas la politikajn internaciojn. Pro tio 
SAT bezonas fakajn grupojn. Ĉiuj intemaciaj 
fakaj organoj aperu en esp-o. 

K-do Drezen: Ni unue zorgu, ke ni prak- 
tiku esp-on en la malgrandaj medioj, kie ni 
Iaboras. La akcepto per la org-aĵoj tute ne 
tiom utilas. En mapli altaj ĉeloj ni plej efike 
povas agadi. La prof. unioj en Sovet-Unio 
ne emas akcepti esp-on, sed ili emas akcepti 
la servojn peresp-ajn. Poste oni petas pri 
instruo de esp o. 

K do Revo: Estis granda eraro de la lab. 
esp-istoj (antaŭ 2 kaj 3 jaroj), ke ili ofte iris 
al iuj lab. kongresoj, prezentis favoran al 
esp. rezolucion, akceptigis ĝin kaj poste ne 
plu zorgis pri la praktika efektivigo. La voĉ- 
dono favora de iu kongreso estas pure pla- 
tona deklaracio, kaj neniel efikas. Nun la 
afero ŝangiĝis. Ni havas fortan organizaĵon. 
Ni ne plu bezonas almozpeti. Kion ni pro- 
ponas (ekz. al Ruĝa Sportintern), estas ,niaj 
servoj (kolono en nia gazeto ktp.). Ne estas 
multo, kion ni povas prezenti, sed estas io. 

K-do Biissler: Ĉiu k-do penu, ke la lab. or- 
ganizajoj internaciaj interesiĝu pli ol ĝis nun 
pri !a praktika valoro de esp-o. Tiam ni ne 
plu bezonos naciajn esp. org-aĵojn, sed nur 
ankoraŭ peresperantan. 


Sepa laborkunsido, 14. aŭgusto matene 
Pritrakto de la proponoj 

K'do Scheithauer nome de la Propon-komi- 
siono prezentas al la Kongreso la proponon I 
(vidu S-uIo n-o31) kaj rekomendas la akcepton. 

K-do Lerchner motivas Ia rekomendon pro 
praktikeco. En la Jarlibro troviĝas multaj 
adresoj, kiujn oni ne povas konsideri kiel 
aktivaj membroj. Estas simpligo por la ad- 
ministracio, kaj pli da klareco regos inter la 
membroj. 

La propono estas unuanime akceptita. 

K-do Scheithauer: La proponkomisiono re- 
komendas malakcepti proponon II (vidu S-uIo 
n-o 32), ĉar ni ne bezonas pli grandan aparaton. 

K-do B . .. opinias, ke la proporcieco estas 
pli bon£ gardata, se oni konsentas ĉi-propo- 
non. Ĉar ekzistas sektoroj kun tre maltnul- 
taj anoj kaj iaj kun tre multaj. 

K-do Deubler deziras malaprobi, ĉar la 
sektoroj nur servas por elekti DK-anojn. Ni 
volas eviti sektorismon. Nalnecese pligrand- 
iĝus la DK. 

Propono II estas malakceptata (kontraŭ 1 voĉo). 

Laŭ propono de la Propon-komisiono sen- 
diskute estas akceptata unuanime la Propono III 
(vidu S-ulo n-o 32). 

Post informiĝoj de k-doj Effler ; Svidt kaj 
Sdnveinfurter pri kosto kaj livermaniero de 
la Jarlibro, la Propono IV (vidu S-ulo n-o 32] 
estas unuanime akceptata. 

Proponon V (vidu S-ulo n-o 39) ia propon- 
komisiono rekomendas malakcepti, ĉar ni ne 
povas aperigi en S-ulo tutan gramatikan kur- 
son. Pedagogian komisionon ne povas fondi 
nia Asocio, ĉar ne ĉiu, kiu skribe estas ka- 
pabla, ankaŭ kapablas instrui. — Unuanime 
malaprobita. 

Proponon VI (vidu S-uIo n-o 39) la komisiono 
rekomendas akcepti, sed oni devas fari kel- 
kajn aldonojn. Se la EK havas tiel grandan 
rajton kaj ne estas kontrolata kaj ne ekzistas 
instanco, kiu havas la eblecon procedi kontraŭ 
maldisciplineco de EK-anoj, estas necese trovi 
limigon. La komisiono tiai proponas jenan 
aldonon: “Tiujn EK-anojn, kiuj kontraŭagas 
SAT-interesojn, la Sennacieca Konsilantaro 
povas eksigi. La eksigita individuo povas 
apelacii al la plej proksima Kongreso. Tiun 
decidon la Kongreso aprobas aŭ malaprobas. 4 * 
Krome ankoraŭ jena aldono: “La anoj de la 
Sennacieca Konsilantaro estu elektataj ĉiuj 
de la membraro de la koncema sektoro.“ 

K-do Deubler ne povas aprobi la proponon, 
ĉar EK jam nun havas tiom da estreco, ke 
ia membroj tute ne povas influi al la Asocio. 
La nuna statuto estas mallonga kaj tial pli 
klara. EK povas ekzisti el 7 (aŭ 9) membroj, 
scd ni ne pligrandigu la potencon de la 
estraro. 

K-do Lanty konsentas kun la propono, ĉar 
praktike laŭ nuna stato oni ne povas direkti 


Camille Flammarion kaj la 

naciismo. 

Kiel ĉiuj veraj kleruloj, Camille Flamarion, 
la fama astronomo kaj psikisto, kiu last- 
tempe rnortis, ne forgesis protesti kontraŭ 
la maljusteca ordo kiu regas Ia homaron. 
La milito ribeligislian konscion. Li konsideris 
la ekzistadon de antagonistaj kaj milite- 
maj patrolandoj kiel postresto de la primitiva 
barbareco. Same kiel Blaise Pascal verkis 
definitivajn frazojn pri la stuiteco de la 
landlimoj kaj de la patriotismoj, Flammarion 
malhonorige signis la mortigan militaris- 
mon kaj la rivalajn naciismojn. 

)en eltiraĵo de Stella, kie la mondfama 
astronomo kaj psikisto diras la veron pri 
la aktuala barbareco, al kiu la revoluciuloj 
deklaris senkompatan militon: 

<4 Tiu kompatinda homaro tute ne estas 
liberigita de la antikva kaj barbara eraro 
koncerne la naciecojn, kaj ĝi preskaŭ nenL 
on akiris koncerne realan liberecon, ĉar 
preskaŭ ĉiuj ĝiaj naturrimedoj nur utilas 
por daŭrigi inter kelkaj grupoj enŝlositaj en 
artefaritaj kaj variaj landlimoj sentojn de 
rivaleco, malameco, inciteco, kiuj ĝin 
■ eluzas kaj paralizas. 

La inteligento estas ankoraŭ tiel bruta, 
ke la popoloj honorigas la diplomatojn 
kiuj, per mensogo kaj trompo, okazigis 


la Asocion (pro teknikaj kaŭzoj). Necesus 
radio-aparato. La malnova statut-artikolo estas 
pli bona, sed ne aplikebla. Rapida solvo 'de 
urĝaj demandoj ne estas ebla laŭ ĝi. Tial 
venis la nova propono de k-do Demidjuk. 

La propono VI estas akceptata (kontraŭ 5 voĉoj). 

Propono VII (vidu S-uIo n-o 40) estas jam 
decidita per la “lingva debato“. 

Same Propono VIII. Rilate al Propono IX (S-uIo 
n-o 40) la komisiono decidis, rekomendi la 
akcepton, kondiĉe ke Ia iniciatintoj de tiu 
propono faru la planon kaj ĉion necesan, por 
realigi Ia proponon. 

K-do Zavada subtenas Ia proponon, ĉar ni 
per tio ricevus tute naturajn kaj geografiajn 
sektorojn. Ankaŭ sennacieca karaktero ne 
estus tuŝata. 

La propono IX (kun la kondiĉo) estas akcept- 
ata (kontraŭ 1 voĉo). 

Proponon X (vidu S-uIo n-o 42) la komisiono 
rekomendas akcepti, ĉar okazis ĉiam diskutoj 
pro la malaprobitaj proponoj. 

K-do Deubler esprimas sian opinion pri la 
nekompetenteco de multaj kongresanoj, kiuj 
nur vizitas la Kongreson, por aŭdi ekster- 
landanojn kaj uzi esperantan lingvon, sed ne 
konas la materion, tute ne interesiĝas pri la 
organizaj aferoj, kaj mekanike voĉdonas. 
Propono X estas akceptata (kontraŭ 7 voĉoj). 

Proponon XI (vidu S-uIo n-o 42) la komisiono 
rekomendas malakcepti, ĉar estas preskaŭ 
neefektivigeble kaj malutilas al la SAT-kaso. 
Pro la diferencoj inter la diversaj valutoj kaj 
kurzoj estas nature, ke oni tion ne povas 

aranĝi. Unuanime malakceptita. 

Proponon XII (vidu S-uIo n-o 43) Ia komisiono 
deziras malrekoinendi, ĉar ni ne havas grupan 
aŭ landan sistemon, ne estas eble kontroli, 
ĉu delegito rajtas je tiom aŭ tiom da voĉoj. Ĉar 
ni havas individuan aliĝon al SAT, ne taŭgas 
grupa reprezentado. Povus esti, ke* k-doj 
pere de siaj korespondantoj kolektus pli ol 
200 voĉojn. Nomojn oni ne povas kontroli. 

K-do Deubler: Ni devas doni al la membroj 
la rajton, ke ili estu reprezentataj dum kon- 
greso. Nun la kongreso okazas en Vieno, 

■■ ■ i i ————————— 

kaj okazigasplej ruinigajn militojn por sin 
kovri per gloro kaj honoro. 

La militarismo estas abomenindajo, 
hontego, stulteca kaj idiota frenezeco. 

Ĉiuj de Eŭropo kunigitaj registaroj 
estasnialpii inteligentaj ol hundaro aŭse, 
vere,ilisiankondŭtonpripensas,proklamas 
principe kaj rajtige ŝteladon kaj mort- 
igadon. Oni edukas la homojn 'porti 
tranĉilojn en siaj poŝoj kaj interbuĉi kiel 
brutuloj. 

Tiu militarismo estas lernejo de mal- 
laboremo kiu forkondukas la laboristojn 
for de iliaj okupmetioj. 

Tute kateninde freneza estas tiu tera 
homaro. La hundoj, ia katoj, la talpoj, 
la ostroj, la napoj kaj la kukurboj estas 
malpli stultaj. v 

Bestoj kaj krcskajoj luktas kaj baraktas 
I por vivi; homoj luktas por la gloro esti 

buĉataj. Trad. 1255. 

* * 

* 

Dek diordonoj de Pnuntempa 

kredemulo. 

Testamentaĵo en la lumo de la socikonscio 
refarita por la tempoj pli malfruaj ol tiuj 
en kiuj ĝi ĝustatempis. 

1. Klaskonscio — via direktanto, — timu 
iajn interkonsentojn kun malamikoj de via 
klaso kaj — 

2. ne iluziiĝu pri iuj ajn benoj akireblaj 
per ĉi-agado. Memoru ke teknikprogreson 


sed la Vienanoj pripensu, ke eble venontjare 
la Kongreso povos okazi en Moskvo, kaj ili 
restos nereprezentitaj. 

K-do Bdssler: La Kongreso ja ne havas 
decidrajton. Oi nur povas decidi pri tiaj 
proponoj, kiuj ne kontraŭas Ia celon de SAT. 
Ekz. en Cassel estis tute necble kontroli la 
rajtigilojn delegitajn. Estis granda kaoso. 

K-do Deubler proponas jenan aldonon al 
artikolo 10 de statuto en okazo de malak- 
cepto de ĉi-propono: “Statutŝanĝoj ĉiarn estu 
submetataj al la ĝenerala referendumo. 1 * 

K-do B ... . opinias, ke al la kongresoj 
nur povas veni monhavantoj. 

K-do Drezen proponas kompromison: Ois- 
kiam niaj kongresoj ne estos laŭorde orga- 
ganizitaj, ĝis tiu momento ni devas laŭeble 
nin* turni al referendumo. Statutŝanĝoj do 
ĉiam estu prezentataj al referendumo. 

K-do Revo opinias, ke nekontroleblaj teknike 
estas la mandatoj (rajtigiloj) dum ni ne havas 
dficialajn SAT-grupojn. Se SAT plu kreskos, 
estonte la afero estas konsiderinda. 

La propono XII estas malakceptata 
(kontraŭ 8 voĉoj). 

La propono Deubler pri aldono al Art. 10 de 
Statuto estas unuanime akceptata. 

Propono XIII (vidu S-uIo n-o 43) estas *sen- 
diskute, unuanime akceptata. 

(Finota en venorita n-o.) 


SOMERO PASIS. POST RIPOZO 
EKLABORU KUN NOVAJ FORTOJ 

POR SAT! 


KORESPON DEJO 

3414. Ĉar jam aperis art. pri sama terfio, 
ni ne povas utiligi la vian. 

3632. Okaze mi uzos viajn art. 

3721. Vian trad. mi nur uzos en okazo de 
bezono. 

5141. Jes, vian leteron mi bone ricevis. 
Okaze ni eble uzos Ia spritajojn, kvankam ni 
ne ĝis nun faris tion. Atentu! Red. 


de la Kapitalo en, sur kaj super tero ĝi 
aplikas nur por via skiavigo. 

3. Me babilu krieme pri viaj ideoj kaj 
batalu por praktike efektivigi ilirf. 

4. Memoru, ke la Unua de Majo — 
festego de laboruloj — simbolo de venonta 
glorvenko. 

5. Vi estu bona filo de via klaso kaj 
via partio; sukcesu subigi propran volon 
bataleman al fermalmola severmalvarma 
voĉo de r partio. 

6. Militu kontraŭ milito, disiganta kaj 
dispolviganta viajn fortojn revoluciajn, 
stariganta vin en pozicio mortmalamika al 
via fremdlanda frato-Iaboristo. 

7. Detruu malĉastplenan vin- kaj sang- 
malsekigitan moraion de V parazitoj; Ia 
Nova Mondo kreu novan moralon kaj etikon. 

8. Via beno estis forŝtelita de vi; sc vi 

povus forpreni ĝin de parazitoj, vi estus 
prava. ; 

9. Unuiĝu viaj fortoj kun viaj najbaroj- 
samideanoj en Ia Komuna unuecfronta 
luktado por liberigo de IMaboruloj. Estimu 
ideojn de l partianoj, eĉ ne samajn kiel 
viaj, ne manku al ili en ilia laboro, ĉar 
ioma diferenco en teoriprincipoi neniam 
malproksimigu unuectendencon. 

10. La Tutmondo apartenas al tiu kiu 
manĝas pro laboro. Enhavprenu ĉion,forĵet- 
inte la infektulcerojn, kiuj lokiĝis sur 
korpo de rriuntempo: — kapitalismo, 
ekspluatado, religio . . Dm.Albanov(l/S8j 

SENNACIULO 




Asocia Sideio: 23 Rue Boyer, Parts-XX e 
Adm. Sekrctariejo: Lcrchner, Colmstrasse 1, 
Leipzig-Stdtteritz — poŝtĉeka n-ro 6835 

• OFICIALA INFORMILO 


Celo: Utiligi praktike la internacian lingvon 
Esperanto, por la klasaj celoj de la laboristaro 
tutmonda (vidi la Statuton). 

Punafranko 


Jain oftc ni atentigis pri ĝusta afrankado 
de poŝtaĵoj tamen ni inultfoje ricevas ne 
sufiĉe afrankitajn ajojn, por kiuj la poŝto 
postulas altan punafrankon kiu tre ŝarĝas 
nian etan kason. Estonte ni rifuzos tiajn 
poŝtaĵojn. 

Monbiletoj 

Kamaradoj, kiam vi sendas monon al 
adininistrejo, nur sendu bonajn, ĉar ĉifon- 
itajn la banko ne akceptas kaj tiuj mon- 
biletoj estas por ni senvaloraj. Ankaŭ 
metalmonon ne sendu, ĉar la banko ne 
pagas la kurzan valoron por tiuj moneroj 
sed nur la metalan kaj per tio ni mal- 
profitas. 

Aldonu afrankon 

Se vi deziras iun ajn respondon flanke 
de la administrejo aŭ redaktejo, vi nenjam 
forgesu aldoni la afrankon. Ni ne emas 
daŭre pagi tiujn kostojn el la asoda kaso. 
Estonte ni ne plu respondos tiajn de- 
mandojn. En multajlandojekzistas respond- 
kuponoj aŭ respondkartoj. Tamen respond- 
kuponoj estas multekosta afero, pro tio ni 
ankaŭ akceptas poŝtmarkojn el tiuj landoj 
kie respondkartoj ne ekzistas. 

Por Ĉinio 

Platiel-Landshut,2,30;Rolo-Leipzig,3,—; 
Beranek-Wien, 1,08; Lanty-Paris, 2,—; 
Barthelmess-Leipzig, 3,—; lu-Aalsmeer, 
0,25; Ribeiro-Porto, 0,46; SAT-anaro- 
Landshut, 4,—; KrstuIoviĉ-Wien, 1,77; 
Froding-Rockford, 21,— mk. germ. Sume: 
38.86 mk. germ. 

Ĉi-sumo estas ĝirita al ILH.-Berlin. 

Municio por SAT k. ĝiaj organoj 

Britio: 509-London, 1,— mk.; Francio: 
Migny-Paris, 3,— fr. fr.; Germanio: Fried- 
rich-Markranstadt, 0,60; Popolspegulo, 
5,— kr.ĉek.;-Voigt-Leutzsch, l,39;Schwenk- 
Essen, 0,40; Gottschling-Oorlitz, 1,05; 
Tschop- Leutzsch, 1,—; SAT-rondo-SoIin- 
gen, 7,30; Jacob-Oelsnitz, 1,50; Schŭttel- 
korb-Essen, I,—; Szepanski-Dresden, 2,10 
mk. germ. Italio: Cartosio-Arona, 5,50 lir. 
Norvegio: Muribo-Oslo, 2,— kr. norv. 
Sovetio: Martinenko, 0,25; Kurmanaev 
0,25; Tulakova, 0,40; Fiŝer, 0,50; Soroko, 
0,30; Grigorjev, 0,35; Ĵadko-Andreev,050; 
Piĉaĥĉi, 0,50; (ĉiuj en Leningrad). Usono: 
Marchevsky-Detroit, 1,— dol. 

Municio por Etiko 

Munoz-Paris, 20,— fr.; Stefano-lvanovo, 
0,70 rubl.; Antunes-Castel-Branco, 5,— esk.; 
Sall-Leningrad, 2,18 rubl.; Muribo-Oslo, 
5 :— kr. norv. 


Internacia Brodkastado 

Aŭskultantoj kiuj kun intereso atentas 
la estontan evoluon de internacia brod- 
kastado, tre verŝajne estos kontentigataj 
en siaj aspiroj. La lastatempe anoncita 
interkonsento rilate al interŝanĝo de pro- 
gramoj inter Britujo kaj Usono estas parto 
de pli granda plano kiun la Brita Brod- 
kasta Kompanio persiste rekomendadis 
pere de la Jnternacia Unuiĝo de Brod- 
kastistoj ĉe Ĝenevo. 

Se la porprovaj eksperimentoj en sep- 
tembro havos la sukceson kiun oni anti- 
cipas, estiĝos regula inĵerŝanĝado dum 
tuta la venonta vintro. Ĉiuj Oŭropaj pro- 
granioj destinotaj al Ameriko iros pere 
de la nova 25 kilovata stacio ĉe Daven- 
try (elpar. Ditventri). La korelativa Amerika 
aparato ne estos preta ĝis post du mo- 
natoj, sed kiam ĝi estos preta, ĝi inaŭgur- 
iĝos laŭ karakteriza amerikana maniero. 
Tre verŝajne ia Prezidanto brodkastos 
specialan komunikon al britaj kaj sur- 
kontinentaj aŭskultantoj. 

Rilate al programoj el surkontinentaj 
stacioj por britaj aŭskultantoj mi legas en 
oficiala organo de Brita Brodkasta K’io 
“Radio Times", ke se ĉio teknike pros- 
peros, kio kredeble okazos, eble en du 
noktoj ĉiusemajne Daventry ricevos kaj 
ree disaŭdigos programon el iu brita domi- 
nato aŭ el fremdlando, kaj oni havos seriop 
da kanada, amerika, franca, itala, germana, 
belga, aŭstra kaj hispana “noktoj" laŭ 
moderaj intertempoj. 

Pro tio ke la stacio ĉe Daventry (ond- 
longo 1 600 metroj) uzas tioni multe da 
elektra energio, eble interesataj k-doj povos 
profiti la okazon por aŭdi ĉi tiujn pro- 
gramojn. 

Aranĝis laŭ informo en“Radio Times“ 3!. 7.25 

SAT-ano 2978 


Radio en Sovetio 

Transdonado per mallongaj ondoj 

Je unua fojo en Sovet-Unio, trusto de 
malfortaj elektro-fluoj komencis eksperi- 
menti radio - transdonadon inter Moskvo 
kaj Leningrado, per malgrandaj ondoj de 
4—50 metroj. 

Konstruado de nova radio-stacio 

En Leningrado baldaŭ oni komencas 
konstruadon de nova forta radio-stacio, 
ĉe kiu estas starigita speciala transdonilo. 
Forteco de ĉi-stacio estas dekoble pli forta, 
ol ekzistantaj nun stacioj en Leningrado 
kaj Moskvo. La stacio havos 2 mastojn 
je 120 metra alto. Ĝi estas kunfandita 
per metalfadeno kun Moskva granda Oper- 
teatro, Popoldomo, Palaco de Laboro ktp. 

La transdonado de la stacio estos aŭdebla 

en ĉiuj lokoj de Eŭropo. 

* . * 

* 

Ĉe radio-ekspozicio en Moskvo estas 
eksponitaj multaj interesaj objektoj, inter 
kiuj: transdonilo, kiu laboris kun Ameriko 
(mallongonda); 20-vatta amator-transdonilo 
; laboranta de simpla elektro-lampingo. Ĉi 


transdonilo povas labori nokte je distanco 
de 1500-2000 kilom. Krom tio estas eks- 
ponitaj katod-lampoj por niallongaj ondoj 
kaj granda katod-lampo je 100 kilovat. 

/. Avrunin, Kremenĉug 
( 1122 ) 


RECENZEjO 

Gazetoj 

Nova gazeto. Oriento, n-o 1. Monata ilu- 
strita revuo en esp. Esp. Eldona Kompanio 
“Oriento*, Harbin , Manĝurio,.Hinujo, Movij- 
Gorod, P. O. Box 35 (juiio 1925). 

Estas lukse eldonita, 110-paĝa revuo kun 
interesaj artikoloj pri orienta vivo kaj krome 
ilustrajoj. La numero kompreneble ne estas 
tre malmultekosta (1 Yen, t. e. 1,70 gmk.), 
sed oni devas konsideri, ke ĝi havas la am- 
plekson kaj aspekton de atentinda libro. Se 
la sekvontaj numeroj same aspektos, ni havos 
per tia revuo tre bonan kaj detalan informilon 
pri la Oriento. 

Libroj, broŝuroj 

Foiro de Frankfurt (Main). Kiel kutime, la 
foiroficejo atentigas per sufiĉe luksa broŝur- 
eto pri la aŭtuna foiro (4.-7. oktobro). Krome 
interesuloj ricevas volonte informojn pri la 
foiro de la Foiroficejo (Messamt) en Frank- 
furt-M., Platz der Republik. 

Specimenfoiro de Reichenberg same eldonis 
plaĉan prospekton en esperanta lingvo. 

Svislando. Karto kaj gvidilo por la turisto. 
Eldonita de la Svisa Centra Turisma Oficejo 
Zŭrich kaj Lausanne. 

Hejma prozo de J . Bremon Masgrau, mend- 
ebla ĉe Ferran Montserrat, str. Villaroel 107, 
2. o, 2-a, Barcelona. Prezo: 1 svisa franko. 

Tiel nomiĝas 64-paĝa libreto, kiu reprezentas 
kolekton de tradukoj el hispana lingvo, el- 
donitaj okaze de la XII. Kataluna Kongreso 
en Palma de Mallorca. La rakontoj estas 
interesaj kaj legindaj, sed multaj preseraroj 
enŝoviĝis kaj ankaŭ kelkaj gramatikaj ne- 
korektaĵoj. Tamen oni senpene povas legi 
tiujn mallongajn pecojn el nacia literaturo. 

Hebrea progreso en Palestino. 16-paĝa, ilu- 
strita broŝuro (formato 15X24 cm), eldonita 
okaze de la Cionista Kongreso en Wien de 
la Centra Cionista Organizacio, por informi 
la esperantistaron pri la ĝisnunaj progresoj 
kaj sukcesoj de la Cionista koloniza laboro 
en Palestino. La broŝuro estas prezentita al 
!a XVII. Tutmonda Kongreso de Esp. en 
Genevo. — Kiel ni SAT-anoj pensas pri la 
cionista probIemo r estas pritraktita en la ĉef- 
artikolo de tiu ĉi numero. Kiu havas intereson 
pri la broŝuro, povas ricevi ĝin senpage de 
ia Centra Cionista Organizacio en Londoti 
IV. C. 1, 77 St. Russel Street, Anglio. 


Grava informo! 

La unua Olimpio Laborista alportis por nia 
movado gravan sukceson. „lnternationa!e 
Arbeitersport'Korrespondenz“, kies eldonanto 
estas k-do Jakob Wŭrth, Mannheim U 3, 13, 
decidis uzi nian lingvon por siaj celoj kaj 
komisiis min gvidi la Esperanto-fakon. Celo 
de u jak“ estas, raporti pri la sportmovado 
tra la tuta mondo. Por efektivigi ĉi-celon 
mi bezonas helpantojn en ĉiuj landoj. Ilia 
laboro estus traduki la enhavon de informilo, 
dissendota ĉiusemajne de Jak , kaj peri ĝin 
al la centrejoj de la enlanda laborista sport- 
movado* Rekompence ili traduku por ni ra- 
portojn kaj recenzu el la oficiala kaj publika 
gazetaro pri gravaj sportaj okazajoj. La el- 
spezojn ni repagos kaj ankaŭ cedas modestan 
honorarion, kiu plialtiĝos laŭ la disvastiĝo de 
Jak kaj laŭ la kvalito de la laboro farota. 

Ad. Wendt, Meyenburg 
Priegnitz, Wallstr. 3. 


PRESEJO: UNS - PRODUKTIVGEHOSSEMSCHAFT, LEIPZIG (GERMANIO) 


























